смешни случки за Колеги
Един американски съдия бил хванат да шофира в нетрезво състояние.
Срещу него било заведено дело по бързата процедура.
Водещият процеса заявил:
- Постъпката Ви е срамна и недостойна! Но тъй като сте колега и достоен член на обществото - осъждам Ви само на малка глоба в размер на сто долара!
След няколко дни, вторият съдия на свой ред бил заловен да управлява автомобила си под въздействие на алкохол.
По ирония на съдбата, водещ делото бил първия магистрат.
Той тропнал с чукчето и отсъдил:
- Осъждам Ви на десет хиляди долара глоба и две години затвор!
Застаналият на подсъдимата скамейка се възмутил:
- Какво става, бе, колега? За едно и също провинение, аз се отнесох с Вас изключително снизходително! А Вие - направо ми стъжнихте живота!
Водещият процеса обяснил строго:
- Наблюдава се опасна тенденция! На това безобразие трябва да се сложи край! Вие сте вторият съдия, който шофира пиян тази седмица!